SET ปิดเช้าลบ 5 จุด วิตกเฟดเร่งลด QE ทำ “ฟันด์โฟลว์” ผันผวน
SET ปิดเช้าลบ 5 จุด “ฟันด์โฟลว์” ผันผวน หลังเล็งเฟดเร่งปรับลด QE จากเดิมเดือนละ 15,000 ล้านเหรียญสหรัฐฯ สู่ 30,000 ล้านเหรียญสหรัฐฯ ซึ่งจะทำให้สิ้นสุดมาตรการ QE เร็วกว่าคาดในปี 2565
15 ธ.ค. 2564

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้แกว่งไซด์เวย์คล้ายคลึงกับตลาดหุ้นในภูมิภาคเอเชียที่เช้านี้เคลื่อนไหวบวก-ลบไม่มากช่วงรอผลการประชุมธนาคารกลางสหรัฐฯ (เฟด) ตลาดฯมองโอกาสปรับลด QE จากเดิมเดือนละ 15,000 ล้านเหรียญสหรัฐฯ สู่ 30,000 ล้านเหรียญสหรัฐฯ ซึ่งจะทำให้สิ้นสุดมาตรการ QE เร็วกว่าคาดในปี 2565 ส่งผลให้ Fund Flow มีความผันผวนมากในวันนี้
อย่างไรก็ดี ยังต้องติดตามตลาดหลักทรัพย์แห่งประเทศไทย (ตลท.) จะประกาศการปรับการคำนวณดัชนี SET50 และ SET100 ในสัปดาห์นี้ ซึ่งจะทำให้เกิดการเล่นเก็งกำไรหุ้นรายตัว และให้ติดตามการประชุมคณะกรรมการนโยบายการเงิน (กนง.) ในวันที่ 22 ธ.ค.นี้ด้วย
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะเคลื่อนไหวคล้ายกับช่วงเช้า พร้อมให้กรอบการแกว่งตัวไว้ที่ 1,620-1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
JAS มูลค่าการซื้อขาย 2,139.45 ล้านบาท ปิดที่ 3.86 บาท เพิ่มขึ้น 0.16 บาท
EA มูลค่าการซื้อขาย 1,926.46 ล้านบาท ปิดที่ 85.25 บาท ลดลง 0.50 บาท
CPALL มูลค่าการซื้อขาย 880.91 ล้านบาท ปิดที่ 58.75 บาท ลดลง 0.50 บาท
KBANK มูลค่าการซื้อขาย 754.86 ล้านบาท ปิดที่ 137.50 บาท ลดลง 1.50 บาท
GUNKUL มูลค่าการซื้อขาย 733.55 ล้านบาท ปิดที่ 4.88 บาท เพิ่มขึ้น 0.10 บาท